**החוג להפרעות בתקשורת**

**תכנית המ"א**

**ספר הקורסים לשנה"ל תשע"ט**

**שימו לב: חלק מהקורסים מתקיימים אחת לשנתיים בלבד. 1צפוי לתש"פ; 2יתקיים בתשע"ט.**

**קורסי חובה – יסוד**

**(292.4010) שיטות מחקר. פרופ' קרן בנאי** 2 שש"ס, סמסטר א', (לשנה א' בלבד)

**(292.4012)** **תרגיל מתוקשב בשיטות מחקר**, סמסטר א', (לשנה א' בלבד)  
שימו לב שנה א' – יש להירשם גם לקורס וגם לתרגיל המתוקשב

**(292.4021) סטטיסטיקה ועיבוד נתונים למתקדמים. ד"ר תמר דגני**  2 שש"ס, סמסטר ב' , (לשנה א' בלבד )

**(292.4022) תרגיל מתוקשב בסטטיסטיקה** **ועיבוד נתונים למתקדמים**, סמסטר ב' לשנה א' בלבד  
שימו לב שנה א' – יש להירשם גם לקורס וגם לתרגיל המתוקשב

**(292.4060) מדיניות וארגון שירותי שיקום ובריאות. ד"ר אורן יורקביץ.** 2 שש"ס, סמסטר ב' (לשנה ב' בלבד)

**(292.4070) סוגיות אתיות במחקר- מתוקשב. פרופ' רחל יפעת.** 2 שש"ס, סמסטר ב'.. (לשנה א' בלבד)

**(292.4032) סמינר הכנה לתזה. פרופ' קרן בנאי.** 2 שש"ס, סמסטר א', (לשנה ב' בלבד )

**(292.4033) סמינר הכנה לתזה תרגיל מתוקשב**, סמסטר א', (לשנה א' בלבד)

**קורסי חובה מקצועיים מתקדמים**

**הסטודנטים בכל אשכול ייקחו את קורסי האשכול בקטגוריה זו. ניתן לשלב בין הקורסים של שני האשכולות באישור וועדת המ"א.**

**(292.4100) סוגיות מרכזיות בבלשנות: מורפולוגיה ותחביר2 – ד"ר ברכה ניר, 2 שש"ס.**

הקורס ידון בשאלות הקשורות לנושאים ספציפיים בתחומי המורפולוגיה והתחביר, בדגש על היבטים פונקציונליים של שני תחומים אלה. חלקו הראשון של הקורס יתמקד בשאלה מהו ידע מורפולוגי בהקשר של ייצוג אירוע וייבחן סוגיות במורפולוגיה של השפה העברית ובהתפתחותה. חלקו השני של הקורס יעסוק בידע תחבירי בהקשר של מערכי ארגומנטים בדגש על מערכת הבניינים בעברית. בסופו של הקורס נדון בסוגיות הקשורות לתחביר השיח ולייצוג אירועים. במהלך הקורס נדון באופן שבו ילדים רוכשים ידע על אירועים וכיצד ידע זה בא לידי ביטוי בהפקות הלשוניות שלהם תוך שימוש בשפה בהקשר.

**(292.4150) סוגיות מרכזיות בבלשנות: סמנטיקה ופרגמטיקה1 - ד"ר ברכה ניר**

**2 שש"ס**

הקורס ידון בשאלות הקשורות לסמנטיקה ולפרגמטיקה של השיח. חלקו הראשון של הקורס יתמקד בארגון השיח המורחב (טקסטים ושיחות) על פי מודל ייצוג האירוע של נלסון, ויעסוק בסוגיות כגון מהו אירוע, מהם סוגי האירועים וכיצד הם מקודדים בשפה (פעלים, פסוקיות, טקסטים), כיצד ידע האירוע מתממש כידע על תרחישים (או תסריטים, scripts), וכיצד ידע זה מתפתח לאורך שנות הילדות ועד לבגרות. חלקו השני של הקורס יעסוק בעקרונות פרגמטיים של ארגון השיח, באופן שבו הדיאלוגיות ועיקרון שיתוף הפעולה מכתיבים שימוש במבנים לשוניים ספציפיים כגון צמדי שאלה-תשובה, ובקשר בין עקרונות אלה לבין סוגי שיחות שונים (כגון שיחה בין הורה-ילד או שיחה בין מטפל-ילד).

בקורס יעשה שימוש בטקסטים ובתמלילים מסוגים שונים.

**(292.4111) שימוש במערכות ייצוג (דיבור, כתיבה וציור) בטיפול שפה ותקשורת2 – פרופ' רחל יפעת**

**2 שש"ס**

דיבור, כתיבה וציור הן מערכות ייצוג שניתן להשתמש בהן בטיפול בילדים עם בעיות שפה ותקשורת. מטרת הקורס היא לעבור על התפתחות מערכות הייצוג הללו אצל ילדים עם התפתחות רגילה וילדים עם בעיות ולדון באופן שבו אפשר לשלב דיבור, כתיבה וציור במהלך הטיפול. המשתתפים בקורס ינתחו אינטראקציות בהן הילד מדבר, כותב ומצייר על פי מודלים תיאורטיים שיילמדו במהלך הקורס.

**(292.4310) קוגניציה שמיעתית2 – פרופ' קרן בנאי**

**2 שש"ס**

תפקיד מרכזי של מערכת השמיעה הינו עיבוד של גירויים תקשורתיים מורכבים כמו דיבור ומוסיקה. במסגרת הקורס ננסה להבין כיצד מעובד הסיגנל האקוסטי המורכב על ידי הרמות השונות של מערכת העצבים וכיצד עובר הייצוג העצבי טרנספורמציות שמאפשרות בסופו של דבר תפיסה שמושפעת לא רק מהמאפיינים הפיזיקליים של הגירוי אלא גם מהקטגוריה התפיסתית או הסמנטית שלו, קשב וזיכרון עבודה. בנוסף נדון בהשפעה של פגיעות מולדות או נרכשות (למשל דיסלקציה) והתמחויות ספציפיות (למשל במוסיקה) על מערכת השמיעה.

דרישות הקורס:

קריאת חובה של מאמרים

הצגת מאמר בכיתה במהלך הסמסטר

הגשת עבודה מסכמת עיונית

דרישות קדם:

לבעלי תואר ראשון שאינו בהפרעות בתקשורת: מבוא לנוירוקוגניציה/ פסיכולוגיה פיזיולוגית/ תהליכים קוגניטיביים/ ביולוגיה של ההתנהגות או קורס מקביל

**(292.4200) נוירופיזיולוגיה של מערכת השמיעה2. פרופ' יוסי אטיאס**

**2 שש"ס**

הקורס יקנה לסטודנטים, בחינה מעמיקה ומפורטת של הבסיס הנוירואנטומי והעצבי של מערכת השמיעה ובכלל זה, אלקטרופיזיולוגיה של הכוכליאה, הבסיס החושי למענים אקוסטיים, Otoacoustic Emissions , ועקרונות רישום של פוטנציאלים מעוררים, קצרי ו (ABR ו ASSR ( וארוכי חביון (ERP). נתמקד בהיבטים הקליניים של הנוירופיזיולוגיה של מערכת השמיעה ויישומם   בסינון ואבחון הפרעות במערכת השמיעה.

**(292.4220) שיקום שמיעה מתקדם ושתלים במערכת השמיעה1. גב' טלי גרינשטיין**

**2 שש"ס**

שתל השבלול מהווה פריצת דרך בתחום שיקום השמיעה. הוא נותן פיתרון שמיעתי במקרים בהם מכשירי שמיעה רגילים אינם מספקים נגישות לקולות דבור ולצלילים. בטכנולוגיה חדישה זו מומר המידע הקולי למידע חשמלי המועבר ישירות אל עצב השמיעה בעזרת מערכת אלקטרודות המוחדרות לאוזן הפנימית. לאחר הניתוח מתבצע כוונון ממוחשב של שתל השבלול ( מיפוי ) לצורך עיבוד אופטימאלי של השמיעה. לאחר ההשתלה נדרש תהליך ארוך של למידה שמיעתית . השתלים מאפשרים לעשרות אלפי ילדים ומבוגרים ששמיעתם נפגעה בצורה חמורה עד עמוקה לשמוע. שתלי השבלול הם נכון להיום הטכנולוגיה הרפואית היחידה המאפשרת שיקום של אחד מחמשת החושים.

במהלך הקורס ייחשף הסטודנט לתהליך ההערכה לקראת שתל השבלול, ילמד מהו שתל השבלול, יבין במה שונה שמיעה בעזרת השתל משמיעה בעזרת מכשירי שמיעה , יחשף לשתלי אוזן תיכונה בהשוואה לשתל השבלול, ילמד את מרכיבי מערכת השתל החיצוניים והפנימיים, יבין מונחים בסיסיים במיפוי שתל; יושם דגש על תהליכי השיקום לאחר השתל ובעיקר למידה שמיעתית שמטרתה לאפשר למושתל להיסמך על חוש השמיעה לצורך פיתוח והבנה של שפה דבורה.

נהלים: הקורס יתנהל בשיטה של הרצאות בשילוב קטעי וידאו ודיון עם הסטודנטים.

דרישות קדם: מכשירי שמיעה כולל טכנולוגיות עיבוד צליל בעזרים אלה (במסגרת תואר ראשון להפרעות בתקשורת ).

דרישות הקורס:

השתתפות פעילה בדיונים ונוכחות בהרצאות

הגשת עבודת סיכום בנושא הקשור לתחום השתל והמתבססת על קריאה אינטגרטיבית של מאמרים רלוונטיים .

**קורסי בחירה**

**(292.4140) ליקויים בתהליכי עיבוד שפתיים2 - ד"ר מיכל בירן**

**2 שש"ס**

הקורס יעסוק במודלים שונים לתיהלוך שפה ובליקויים הנגרמים כתוצאה מפגיעות שונות בשלבי התיהלוך – הן אצל מבוגרים עם אפזיה בעקבות פגיעות מוחיות נרכשות והן אצל ילדים עם ליקוי שפתי התפתחותי. בקורס יידונו תהליכי שליפה לקסיקאלית, זיכרון עבודה, קריאה, תחביר ועוד.

דרישות הקורס:

קריאת חובה של מאמרים.

הגשת עבודה מסכמת עיונית.

אין דרישות קדם.

**(292.4131) השפעת המודליות על תהליך רכישת שפה2 – ד"ר רמה נובוגרודסקי**

**2 שש"ס**

ילדים רוכשים שפה בתהליך טבעי לאורך שנות הילדות. בקורס נבחן את השפעת המודליות (מדוברת ומסומנת) על תהליך רכישת שפת-אם תוך התייחסות למרכיבי השפה השונים: פונולוגיה, מורפו-תחביר, לקסיקון-סמנטיקה, ופרגמטיקה. נכיר תיאוריות ברכישת שפה, ממצאים אמפיריים המשווים בין שתי המודליות, ונבחן את מידת תמיכת ממצאי המחקר בתיאוריות השונות.

דרישות הקורס:

קריאת חובה של מאמרים והשתתפות פעילה בכיתה

הצגת מאמר בכיתה

הגשת עבודה מסכמת עיונית

**(292.4420) האבחון הווסטיבולרי והטיפול בחולה המסוחרר2.**

**פרופ' אביגדור שצ'ופק**

**2 שש"ס**

בקורס ילמדו הסטודנטים את הנושאים הבאים:

אנטומיה ופיזיולוגיה של המערכת הווסטיבולרית תוך שימת דגש על הקשר של האספקטים

התיאורטיים לקליניקה של החולה המסוחרר ושיטות העיבוד הווסטיבולרי.

הגישה לחולה המסוחרר אנמנזה ושיטות הבדיקה האוטונוירולוגית של המערכת הווסטיבולרית. –

בדיקות המעבדה הווסטיבולרית: ENG / VNG , כסא מסתובב ממוחשב, פוסטורוגרפיה דינמית

ממוחשבת, Cervical and Ocular VEMP, Subjective Visual Vertical . בדיקות ההדמיה הנוירורדיולוגיות של המערכת הווסטיבולרית.

מחלות המערכת הווסטיבולרית ההיקפית.

מחלות המערכת הווסטיבולרית המרכזית.

מחלת התנועה והים.

טיפולים ניתוחיים בפתולוגיות ווסטיבולריות.

עקרונות השיקום הווסטיבולרי.

The Vestibular Prosthesis/Implant

חובות הקורס:

א. נוכחות בהרצאות

ב. הגשת רפרטים

**(292.4148) התפתחות המשחק הסימבולי והסוציו-דרמטי2. פרופ' רחל יפעת**

**2שש"ס.** הקורס יעסוק בהתפתחות המשחק הסימבולי והמשחק הסוציו-דרמטי אצל ילדים עם התפתחות רגילה. במסגרת הקורס נלמד ונדון בנושאים הבאים: משמעות הייצוג המנטאלי במשחק, השלבים בהתפתחות המשחק והמעבר ממשחק יחידני למשחק חברתי, תרומת המבוגר להתפתחות המשחק, היבטים בשיח עמיתים במשחק, יחסי הגומלין בין המשחק וההתפתחות הנרטיבית, האילוצים הקוגניטיביים והלשוניים במשחק והקשר שלהם להתפתחות האוריינית.

דרישות הקורס:

קריאת חובה של מאמרים

הצגת מאמרים בכיתה

הגשת עבודה

ללא דרישות קדם

**(292.4113) דיאלוג ודיאלוגיות: סוגיות תיאוריות ומעשיות2- ד"ר ברכה ניר**

**2שש"ס.** הקורס יעסוק במושגים דיאלוג ודיאלוגיות מהיבטים תיאורטיים ומעשיים. במהלך הקורס נלמד על גישות שונות למושג דיאלוג, על הארגון של המרחב הדיאלוגי ועל האילוצים שמרחב זה מפעיל על המשתתפים בדיאלוג תוך שימת דגש על המאפיינים הלשוניים (הלקסיקליים והתחביריים) של שיחה ועל הקשר בין מאפיינים אלה ובין הפונקציה הפרגמטית של הבעת עמדה (Stance taking). כמו כן, נעסוק בסוגיות מעשיות של ניתוח הדיאלוג בהקשרים של אוכלוסיות שונות, כגון ילדים בעלי התפתחות טיפוסית לעומת ילדים בעלי התפתחות לא טיפוסית.

דרישות הקורס:

קריאת חובה של מאמרים

הצגת מאמר בכיתה

הגשת עבודה מסכמת עיונית

**(292.4240) שיטות אלקטרופיזיולוגיות מתקדמות באודיולוגיה קלינית2 – ד"ר חנין קרואני**

**2 שש"ס**

This course covers the clinical use of electrophysiological methods for assessment, diagnosis, and management of individuals who may have peripheral or central hearing loss. Administration and interpretation of various electrophysiological measures including Auditory Bainstem Response (ABR), Auditory Steady State Response (ASSR), Cortical Auditory Evoked Potentials (CAEPs) and Complex-ABR (cABR)/Frequency Following Response (FFR). The course will also include practical lab. The course will mainly cover (but not limited to): 1. Use of ABR and ASSR for estimation of hearing thresholds in infants and other individuals who are difficult-to-test. 2. Use of cABR/FFR and CAEPs in assessment of auditory processing and brain injury. 3. Use of CAEPs/FFR to evaluate cochlear implant and hearing aid function. 4. Use of cABR/FFR, CAEPs to evaluate effects of treatment.

**(292.4250) סוגיות אוטולוגיות בשיקום המערכת האודיטורית2- ד"ר מאוריסיו כהן וייזר**

**2 שש"ס**

הקורס מיועד לתלמידי תואר שני בהפרעות בתקשורת  ומטרתו להרחיב את הידע של הסטודנטים בכל הקשור לאנטומיה, פיזיולוגיה ופתולוגיה של מערכות השמיעה ומנגנון הוסטיבולרי בהתמקדות בכירורגיה בעצם טמפורלית, אביזרים מושתלים, טיפולים תרופתיים וגישות לבסיס הגולגולת. כמו כן נרחיב גם בכלים הקליניים (דוגמת בדיקות מעבדה והדמיה) המאפשרים למטפלים לבצע הערכה נכונה להגיע לאבחנה מדויקת, ולתוכנית טיפול מוצלחת.

הדגש יושם על הדרכים השונות המשמשות רופאים לטיפול במחלות האוזן – אוטולוגיה ונוירואוטולוגיה. בעיקר בגישות כירורגיות: הערכות, מועמדות וביצוע הניתוחים והשתלות למינהם. הסטודנטים יקבלו כלים וגישה להצלחת הערכה פיזית ותפקודית  של האוזן - שמיעה ומנגנון שיווי המשקל - בהקשר של הפתולוגיות העיקריות הקשורות בפגיעה בתפקוד השמיעתי-וסטיבולרי , במהלך הקורס יוצגו בפני הסטודנטים שיטות טיפוליות שונות. טיפולים אלה מתבססים על מגוון גישות רפואיות ופארא-רפואיות, כולל  טיפול תרופתי וטיפול כירורגי כמו ניתוחים של  תעלת השמע החיצונית, אפרכסת, טימפנופלסטיקה, אוסיקולופלסטיקה, סטפדוטומיה, מסטואידקטומי  מכשירי שמיעה מושתלים, הכוללים שתל שבלול, שתלי אוזן תיכונה, שתלי עצם, שתלי גזע המוח, שתל וסטיבולרי, ניתוחים למערכת שיווי משקל, זריקות אינטרהטימפניות.

  תנאי קדם: ידע בסיסי באנטומיה ותפקוד של המערכת האודיטורית והוסטיבולרית

**(292.4160) למידה ולקויות שפה-למידה1 – פרופ' קרן בנאי**

**2 שש"ס**

הקורס יעסוק בלקויות למידה התפתחותיות בתחום השפה (לקות שפה התפתחותית, דיסלקציה) מפרספקטיבה של תיאוריות למידה. במהלך הקורס נדון במודלים של למידת מיומנויות, שפה וקוגניציה ונשאל האם מודלים חד ממדיים מספקים הסבר מספיק לתמונה הקלינית שמציגים ילדים עם לקויות שפה התפתחותיות. בנוסף נדון בשאלת האבחנה המבדלת של דיסלקציה, לקות שפה ולקות דיבור.

דרישות הקורס:

קריאת חובה של מאמרים והשתתפות פעילה בכיתה

הצגת מאמר בכיתה

הגשת עבודה מסכמת עיונית

**(292.4121) דו-לשוניות1 - ד"ר תמר דגני**

**2 שש"ס**

כיצד דו-לשוניים מבינים ומפיקים מילים בשתי שפות? מהן ההשלכות הלשוניות והקוגניטיביות של השימוש ביותר משפה אחת? בקורס נבחן סוגיות מרכזיות בדו-לשוניות מתוך גישה הבוחנת את הקשר בין שפה לקוגניציה. נדון בהשפעתם של גורמים חשובים כמו גיל ואופן רכישת השפה השנייה, מידת השליטה בשפות השונות ותבניות השימוש בהן על התהליכים והייצוגים המנטאליים הקשורים בעיבוד של שתי שפות. נבחן עד כמה ידע בשפה אחת משפיע על עיבוד שפה אחרת, ועד כמה חשובה מידת הדמיון בין שתי השפות. בקורס נכיר תיאוריות פסיכו-בלשניות מרכזיות וממצאים אמפיריים העוסקים בסוגיות אלו.

דרישות הקורס:

קריאת חובה של מאמרים והשתתפות פעילה בכיתה

הצגת מאמר בכיתה

הגשת עבודה מסכמת עיונית

**(292.4210) עיבוד אותות במערכת השמע1. ד"ר דורון אורבך**

**2 שש"ס**

פרטים אודות הקורס יפורסמו בהמשך

**(292.4161) היבטים קליניים בלקויות למידה1 - ד"ר רוית כהן מימרן**

**2 שש"ס**

בקורס נקשר בין הידע התיאורטי שנרכש במהלך הקורס "היבטים נוירו קוגניטיביים של לקויות למידה" (ד"ר קרן בנאי) לבין העשייה הקלינית בשטח. בקורס נקיים קבוצת חשיבה ולמידה בשתי שאלות עיקריות: מהו תפקיד קלינאי התקשורת בטיפול בלקויי למידה וכיצד היכרותנו עם המודלים הקוגניטיביים תורמת לעשייה הקלינית בשטח. הקורס יכלול דיונים שיתבססו על קריאת מאמרים קליניים ועל הצגת מקרים מהשטח.

הקורס נועד לקלינאים שעובדים עם לקויי למידה או ילדים בסיכון ללקות למידה משום שהלמידה מתבססת על הצגת מקרים מהשטח ע"י הסטודנטים ודיון בהם.

דרישות הקורס:

השתתפות פעילה בכיתה

קריאת חובה של מאמרים

הצגת מקרה מהקליניקה בכיתה

הגשת עבודה מסכמת

**(292.4411) תחביר השיח (ממשק תחביר-פרגמטיקה)1. ד"ר ברכה ניר**

**2 שש"ס**

הקורס יעסוק בסוגיות מרכזיות בתחביר השיח ובממשק בין הצורה התחבירית (לדוגמה, סוגי פסוקיות) ובין היכולת הפרגמאטית של הפקת שיח רציף (טקסטים) והשתתפות בשיח עמיתים (דיאלוגים). הקורס ישים דגש על מבנים תחביריים ברמת הפסוקית והטקסט ועל האופן שבו דוברים מאוכלוסיות שונות (לדוגמה, ילידיים ולא ילידיים) עושים שימוש במבנים אלה בהקשרי שיח שונים.

דרישות קדם:

קורס נרטיב ברמת ב"א (או קורס התפתחות שפה מאוחרת ברמת ב"א או קורס ניתוח שיח ברמת ב"א)

דרישות הקורס:

קריאת חובה של מאמרים

הצגת מאמר בכיתה

הגשת עבודה מסכמת עיונית

**(292.4410) המבנה הלשוני של ערבית1. ד"ר יפית מרום**

**2 שש"ס**

הקורס יעסוק בסוגיות מורפולוגיות ופונולוגיות עיקריות בלהגי הערבית המדוברת תוך השוואה ללשון הערבית הספרותית: כללי ההטעמה; מערכת הפועל - הבניינים  נטיית הזמנים, כינויי המושא; השלילה; קטגוריות השם - הריבוי, הזוגי, היידוע. במהלך הקורס תילמד שיטת התעתיק המדעית, יתקיים דיון בנושא הדיגלוסיה בשפה הערבית ובמורכבות הלהגים השונים בארץ. כל סטודנט יתנסה בהקלטה של דובר/ת, בתעתיק הטקסט המוקלט ובניתוח מורפולוגי של הטקסט.  
עבודה תוגש בתום הסמסטר.

**(292.4230) שיטות אבחון מתקדמות בחקר מערכת השמיעה1. פרופ' יוסף אטיאס**

**2 שש"ס**

קורס זה מבוסס על הרקע שנלמד בקורס "נוירופיזיולוגיה של מערכת השמיעה".

הקורס יעסוק בבחינה מפורטת של הכלים האובייקטיבים וההתנהגותיים העומדים לרשות האודיו לוג בהערכה ובחקר של תפקודים לאורך המסילה האודיטורית. מעבר לשימושים הקליניים הסטנדרטים, בקורס יובאו שיטות מתקדמות להערכת מערכות  Efferentהשמיעתית בשיטות אקוסטיות ואחרות, תפקודים דו אוזניים בשיטת ה ASSR וה ABR ושיטות ניטור של תפקודים עצביים במהלך ניתוחים הכרוכים בסיכונים למערכת העצבים. בנוסף, נלמד על היישום של השיטות להערכת במקרה של ניתוחי שתל שבלול תוך מתן גירויים חשמליים להערכת תפקוד אודיטורי לפני, בעת ולאחר ניתוח השתל. יובאו מקרים קליניים ומחקרים שיציגו יישומים אלו.

על הסטודנט להגיש עבודה שתכלול הצגה לפני הכיתה ולאחריה כתיבת העבודה

**(292.4191) שפת סימנים ושתל1 - ד"ר רמה נובוגרודסקי**

**2 שש"ס**

הקשר בין שפת סימנים והתפתחות שפה מדוברת אצל ילדים עם ליקוי בשמיעה המשתמשים בשתל שבלול מעלה שאלות תיאורטיות הנוגעות לקשר בין שפה ושמיעה. בהקשר לשאלה זאת עולות שאלות רחבות הנוגעות לגישות התערבות אצל ילדים עם ליקוי שמיעה. הקורס יעסוק בשאלות אלה תוך סקירת מחקרים עדכניים בתחום.

דרישות הקורס:

קריאת חובה של מאמרים והשתתפות פעילה בכיתה.

הצגת מאמר בכיתה.

הגשת עבודה מסכמת.

**(292.4151) טיפול ושיקום במציאות טכנולוגית חדשנית – ד"ר טל לבל, פרופ' תמר וייס**

**2 שש"ס – לא יינתן בתשע"ט**

'טכנולוגיה מערערת' (disruptive technology) מתייחסת להחלפה של שיטת פעולה מבוססת, במוצר טכנולוגי חלוצי ופורץ דרך, שמשנה את התנהלות החיים שלנו. מוצרים כאלה הם, למשל, מעבד התמלילים, הדואר האלקטרוני, המחשב הנייד והטלפון "החכם". המכנה המשותף שלהם הנו השינוי המהותי שהם מחוללים באופן בו אנחנו מתפקדים.

למרות כניסתן של תוכנות ואפליקציות ייעודיות למקצועות הבריאות ומערכות ממוחשבות לשיקום מרחוק, האופן בו מוערכים מטופלים, ודרכי הטיפול שנבחרות עבורם, לא השתנו במידה משמעותית. מטפלים רבים מגלים התנגדות לשימוש בטכנולוגיות החדשניות, בפרט כל עוד הראיות באשר ליעילות שלהן, אינן משכנעות דיין.

הקורס יינתן במשותף עם החוג לריפוי בעיסוק. מספר שיעורים יתקיימו לכל קבוצה בנפרד. המטרה היא לחשוף את הסטודנטים למגוון כלים טכנולוגיים רלוונטיים לתחומי הפרעות בתקשורת וריפוי בעיסוק. בקורס נסקור טכנולוגיות שזמינות כיום או תהיינה זמינות בעתיד הקרוב, ונתייחס לעדויות שתומכות או מפחיתות את הצורך בשימוש בהן. מטרה נוספת היא לספק ידע מעשי בתפעול כלים טכנולוגיים. התנסות זו עשויה להגביר את היכולת של הסטודנטים להעריך באופן ביקורתי את תרומת הטכנולוגיה למטופלים עם מאפיינים שונים.

**קורסים בנושא הגיל הרך בראייה בינתחומית בשיתוף עם החוגים לריפוי בעיסוק ופיזיותרפיה**

**(292.4602) פגות: ראיה התפתחותית עדכנית בלווי וטפול. גב' רותם חלילי, ד"ר אסנת עטון-עיני**

**2 שש"ס**

הקניית ידע והבנה בתהליכי התפתחות של ילדים שנולדו פגים כאוכלוסייה ייחודית בסיכון התפתחותי.  הבנת הבסיס הרפואי וההתפתחותי למאפייניהם הייחודיים בתחום התנועה, התחושה, השפה והתקשורת, היבטים חברתיים-רגשיים והיבטים תפקודיים של שינה ואכילה. הצגת עקרונות מנחים ודגשים עדכניים באבחון ובטיפול .

**(292.4600) משחק ומשחקיות: ראיה התפתחותית רב-תחומית. ד"ר אסנת עטון-עיני, גב' רותם חלילי**

**2 שש"ס. הקורס יתקיים במספר ימים מרוכזים בסוף סמסטר א'/חופשת הסמסטר**

הקורס יעסוק בהתפתחות המשחק בינקות ובילדות בהקשר תנועתי, רגשי, לשוני-חברתי וקוגניטיבי. יושם דגש על הזיקה בין התחומים השונים, יישומם הקליני והתייחסות לילדים עם צרכים מיוחדים. במהלך הקורס ויוצגו סרטים שישמשו בסיס לניתוח על פי ההיבטים ההתפתחותיים השונים. הקורס יתקיים במקבץ של שני ימי רביעי ושני ימי שישי בחופשת הסמסטר.

**(292.4601) לחשוב סביבה לראות הזדמנות: גישה רב מערכתית על התפתחות הילד. ד"ר אסנת עטון-עיני, גב' גיתית יצחקניא, גב' מיכל ויסמן ניצן**

**2 שש"ס. הקורס יתקיים בסמסטר קיץ**

הקורס יעסוק בקשר ילד-סביבה, על בסיס תיאוריות תפיסתיות ואקולוגיות, ותיאוריות העוסקות בעיצוב והנגשה. יוצגו היבטים רב מקצועיים להבנת הסביבה בהתפתחות הילד, וההשלכות על תפקודו. יבחנו כלים להערכת היבטים סביבתיים בתכנון התערבות, והמשמעויות הסביבתיות השונות בהתערבות באוכלוסיות עם צרכים מיוחדים.

**סמינריונים**

**(292.4539, 292.4540) תהליכי עיבוד שמיעה מרכזית והפרעותיה2 - ד"ר רפי שמש**

4 שש"ס,שנתי. **באישור המרצה ניתן לקחת כקורס בחירה. נא לפנות לד"ר שמש.**

מטרות: ביסוס והעמקת הידע התיאורטי בתהליכי עיבוד שמיעה מרכזית ובהפרעותיה, דיון בהיבטים שונים של תהליכים אלו ויחסי הגומלין בין המידע המחקרי לעבודה הקלינית, הכוללת איתור אבחון והתערבות טיפולית. הנושאים לדיון:

* **נוירואנטומיה ונוירופיזיולוגיה של מערכת האודיטורית המרכזית**
* **Neuromaturation ו- Neuroplasticity של מערכת האודיטורית המרכזית**
* **(C)APD – הגדרות, קוצנזוס/קונברסליות ו- Co-Morbidity Conditions**
* **מחקרים אלקטרו-פיזיולוגיים ודימות מוחית של מערכת האודיטורית המרכזית, בהקשר ל-(C)APD**
* **(C)APD ושפה** **(SLI (**
* **(C)APD ולקויות למידה (Dyslexia)**
* **אבחנה מבדלת של (C)APD ו- ADHD**
* **(C)APD - הגישה המולטי-דיסציפלינארית (לקויות למידה, לקויות שפה ותקשורת ועוד)**
* **סינון ואבחון(C)APD - הצורך בבניית בטרייה של טסטים**
* **(C)APD אצל ילדים ומבוגרים – שיקולים מיוחדים**
* **הטיפול ב- (C)APD: מערכות FM וכיתות אקוסטיות, למידה/אימון שמיעתי: Evidence-based approach**
* **מחקרי-עתיד בנושא**

**(292.4519 292.4520) שפה וקריאה: היבטים תיאורטיים וקליניים2 – ד"ר רוית כהן-מימרן**

**4 שש"ס, שנתי.** באישור המרצה ניתן לקחת את סמסטר א' בלבד כקורס בחירה בהיקף של 2 שש"ס.

הסמינריון יאפשר הרחבה של הידע בתחום התפתחות תקינה של הקריאה (מאפיינים אוניברסאליים וייחודיים של מערכות כתב; מודלים בזיהוי מילים כתובות; שלבים ברכישת הקריאה והבנת הנקרא; רכישת הכתיב), לקויות קריאה (הגדרות, קלסיפיקציות של לקויות קריאה, הבסיס הגנטי, הביולוגי והקוגניטיבי של לקות הקריאה, מודלים לאבחון ולטיפול) והקשר בין התפתחות ולקויות קריאה לבין יכולות שפה (סמנטיקה, מורפולוגיה ותחביר).

הקורס יכלול: הרצאות, קריאה מודרכת של מאמרים, הגשת מאמרים בכיתה ע"י הסטודנטים ועריכת עבודת סמינר מחקרית או תיאורטית (כולל הגשת הצעת מחקר, ביצוע המחקר וכתיבת סמינר).

**(292.4593) בלשנות של שפת סימנים2**- **פרופ' ונדי סנדלר, 4 שש"ס במהלך סמסטר א'**.

Sign languages are natural languages that come into being through communication among deaf people. Linguists and other scientists now recognize that these languages are full linguistic systems, similar to spoken languages in some ways, but different in others. This course will examine the linguistic structure of sign languages, how they emerge, and the scientific value of sign languages for our understanding of human language more generally. Social, cultural, and educational perspectives will be taken into account, time permitting. We will take advantage of the presence of the Sign Language Research Lab here at the university, allowing students to learn about research first-hand, and to participate where feasible.

Course requirements:

1. Active participation in lessons
2. Reading the assignments in advance of the lessons (1-2 pop quizzes on the reading)
3. Presentation of a research article in class

4. Final in-class exam

5. Seminar paper

**(292.4500) אודיולוגיה מינקות לבגרות1 – פרופ' יוסף אטיאס**

**4 שש"ס, שנתי.** באישור המרצה ניתן לקחת את סמסטר א' בלבד כקורס בחירה בהיקף של 2 שש"ס.

הסמינריון יעסוק בהתפתחות נורמאלית של תפקודים שמיעתיים לאורך רצף הגילים, כולל ספי שמיעה, מיקום צליל במרחב, שמיעה דו אוזנית וכדו'. כמו כן יעסוק הסמינריון בהפרעות בתפקוד אודיטורי ובהתאמת דרכי ההתמודדות והשיקום השמיעתיים כפונקציה של גיל.

**(292.4589 292.4590) אודיולוגיה גריאטרית1 – ד"ר לימור לביא ופרופ' קרן בנאי**

**4 שש"ס, שנתי.** באישור המרצות ניתן לקחת את סמסטר א' בלבד כקורס בחירה בהיקף של 2 שש"ס.

תפיסה והבנה של דיבור נוטות להידרדר עם הגיל, במיוחד במצבי האזנה מאתגרים. הידרדרות זו יכולה להתרחש במקביל להידרדרות של סיפי השמיעה, אך הינה תהליך מורכב המערב שינויים קוגניטיביים וסנסוריים במערכות שונות. הסמינריון יעסוק בשאלות המעסיקות אודיולוגים וחוקרים בשנים האחרונות: מה ההשפעה של שינויים שונים שחלים עם ההזדקנות במערכות שונות, לרבות המערכת השמיעתית, על תפיסת דיבור בגיל המבוגר? האם וכיצד ניתן להפריד בין ההיבטים הסנסוריים וההיבטים הקוגניטיביים של קשיים בעיבוד דיבור אצל קשישים? באיזו מידה תורמים השימוש במכשירי שמיעה ותוכניות אימון למיניהן לשיפור הבנת דיבור באוכלוסייה המבוגרת?

הסמסטר הראשון יוקדש לדיון במחקרים קודמים בעזרת הרצאות פרונטאליות ומצגות סטודנטים ולתכנון עבודת מחקר משותפת בהיקף קטן. הסמסטר השני יוקדש לעבודת המחקר ולהצגתה.

דרישות הקורס:

הצגת מאמר בכיתה.

הצגות קצרות של המחקר בשלבים שונים.

הצגת העבודה המחקרית הסופית בפורמט של פוסטר בסוף שנת הלימודים.

**(292.4509 292.4510) אפזיה: בין הלקסיקון לתחביר1 - ד"ר מיכל בירן**

**4 שש"ס, שנתי.** באישור המרצה ניתן לקחת את סמסטר א' בלבד כקורס בחירה בהיקף של 2 שש"ס.

הקורס יעסוק במודל לתיהלוך שפה ובליקויים אפשריים שונים כתוצאה מפגיעה בו – סוגי המידע השונים הכלולים בתיהלוך השפה, הייצוג התקין שלהם והליקויים השפתיים השונים באפזיה הנגרמים כתוצאה מפגיעות בהם.

כיצד הליקוי בא לידי ביטוי, כיצד ניתן לאבחן ליקויים שונים, מהן ההשלכות לטיפול, ועוד.

דרישות הקורס:

הצגת מאמר בכיתה.

הצגות קצרות של המחקר בשלבים שונים – הצגת שאלת המחקר, הצגת התוצאות.

הגשת עבודה מחקרית בסוף הקורס (אמפירית או עיונית).

**(292.4559 292.4560) למידה תפיסתית של דיבור ושפה1 - פרופ' קרן בנאי**

**4 שש"ס, שנתי.** באישור המרצה ניתן לקחת את סמסטר א' בלבד כקורס בחירה בהיקף של 2 שש"ס.

הסמינריון יעסוק בלמידה תפיסתית בערוץ האודיטורי תוך התמקדות בפונקציות החשובות לתקשורת אנושית – דיבור ושפה. במהלך הסמסטר הראשון נדון בסוגיות מרכזיות בתחום הלמידה התפיסתית ובפוטנציאל ליישום קליני של עקרונות הלמידה התפיסתית. הסמסטר השני יוקדש לעבודת מחקר בתחום.

דרישות הקורס:

קריאת חובה של מאמרים

הצגת נושא בכיתה במהלך סמסטר א'

עבודת מחקר וכתיבת דו"ח מסכם במהלך סמסטר ב'

דרישות קדם:

מבוא לנוירוקוגניציה \ פסיכולוגיה פיזיולוגית \ ביולוגיה של ההתנהגות \ תפיסה\ פסיכו פיזיקה \ מערכות סנסוריות או קורס מקביל

**(292.4569 292.4570) התרחיש והסוגה בשיח: השלכות לטיפול 1 - ד"ר ברכה ניר**

**4 שש"ס, שנתי.** באישור המרצה ניתן לקחת את סמסטר א' בלבד כקורס בחירה בהיקף של 2 שש"ס.

הקורס בוחן שאלות הקשורות לניתוח השיח המורחב (טקסטים מסוגים שונים) והשיחה (דיאלוג, רב-שיח) תוך עיסוק באופן שבו סכמות קונספטואליות – תרחישים מחד וסוגות שונות מאידך – מארגנות את השיח המורחב ומכתיבות את השימוש הלשוני של הדוברים השונים. הקורס יתמקד בסוגות המשמשות באופן מרכזי בחיי היומיום מחד ובמסגרות טיפוליות מאידך – הטקסט הנרטיבי לעומת הטקסט התיאורי והטקסט הפרוצדורלי. במהלך הקורס נדון בתרחיש כהקשר התקשורתי/פרגמאטי שבמסגרתו ממומשות סוגות אלה ובהתפתחות השליטה בתרחישים ובסוגות שונים מהינקות ועד לבגרות. הקורס יעסוק, בין השאר, במאפיינים המבניים והלשוניים של השיח ממוקד התרחיש/הסוגה תוך השוואה בין טקסטים שונים ובין אינטראקציות דיאלוגיות שונות (כגון אינטראקציה טיפולית), ויבחן את המשתנים המשפיעים על השימוש הלשוני (לדוגמה, מה תפקידו של אמצעי האליסיטציה המשמש לעירור שיח או שיחה מסוג מסוים).

**חובות והערכת הסטודנטים:**

* השתתפות פעילה בשיעורים
* קריאת החומר הביבליוגראפי
* הצגת מחקר או מאמר בכיתה, תוך הפעלה של הסטודנטים האחרים
* כתיבת עבודה סמינריונית מחקרית או עיונית

**(292.4529 292.4530) סמינריון מתקדם בתת"ח וטכנולוגיה מסייעת1 - ד"ר טל לבל**

**4 שש"ס, שנתי.**

הסמינריון יעסוק בגישת תת"ח שמיועדת להיענות לצרכים התקשורתיים של ילדים ומבוגרים עם מוגבלויות חמורות בדיבור ו/או בתקשורת (מוגבלויות התפתחותיות או נרכשות). בסמסטר הראשון נדון במחקריים עדכניים בתחום תת"ח בנושאים כגון: מאפייני מערכות תת"ח, שפה ותת"ח, אסטרטגיות לקידום השימוש הפונקציונלי בתת"ח, תת"ח מותאם לאוכלוסיות שונות ועוד. בסמסטר השני נתמקד בעבודות המחקר של משתתפי הקורס.

**דרישות הקורס:**

השתתפות פעילה בשיעורים

הצגות קצרות של שלבי התקדמות המחקר (רקע, רציונל ושאלת מחקר, שיטה)

הגשת עבודה סמינריונית

**דרישת קדם:**

קורס תת"ח ברמת ב"א

**(292.4579 292.4580) מחקר ופיתוח כלי הערכה ואבחון1. ד"ר רוית כהן מימרן**

**4 שש"ס, שנתי.**

הסמינריון יעסוק בסוגיות תיאורטיות, מחקריות, קליניות, ומעשיות הנוגעות לפיתוח ותקנון כלי הערכה לצרכי אבחון, טיפול ושיקום ילדים ומבוגרים עם הפרעות בתקשורת. דגש יושם על התאמה של כלי הערכה לאוכלוסיות עם נכויות שונות ולאוכלוסיות רב-שפתיות ורב-תרבותיות.

**(292.4591, 292.4592) טמפורליות וזמנים בשיח העברי: מבט סינכרוני ודיאכרוני1 - ד"ר ברכה ניר (הפרעות בתקשורת) וד"ר אוהד כהן (לשון עברית)**

**4 שש"ס שנתי**

הסמינר "טמפורליות וזמנים בסוגי שיח בעברית" הוא סמינר מחקרי משותף לחוג ללשון עברית ולחוג להפרעות בתקשורת. בסמינר זה נבחן סוגיות שונות הקשורות בהבעת הזמן, האספקט והמודאליות מנקודות מבט משלימות של בלשנות, חקר השיח ופסיכולוגיה התפתחותית. סוגיות אלו ילמדו מתוך התבוננות בקידוד הלשוני של המושג הפילוסופי של טמפוראליות ושל הסכימות הקוגניטיביות הפועלות בסוגי שיח שונים של העברית הן בשפת ילדים והן בשפת המבוגרים, הן בשיח הדבור והן בעברית הכתובה. במהלך הסמינר יכירו הסטודנטים תיאוריות מרכזיות הקשורות להבעת יחסים טמפוראליים בשפה וכן יתנסו בשיטות מחקר שונות הקשורות בלימוד נושא זה.

**(292.4121) דו-לשוניות1 - ד"ר תמר דגנ**י,4 **שש"ס, שנתי.** באישור המרצה ניתן לקחת את סמסטר א' בלבד כקורס בחירה בהיקף של 2 שש"ס.

כיצד דו-לשוניים מבינים ומפיקים מילים בשתי שפות? מהן ההשלכות הלשוניות והקוגניטיביות של השימוש ביותר משפה אחת? בקורס נבחן סוגיות מרכזיות בדו-לשוניות מתוך גישה הבוחנת את הקשר בין שפה לקוגניציה. נדון בהשפעתם של גורמים חשובים כמו גיל ואופן רכישת השפה השנייה, מידת השליטה בשפות השונות ותבניות השימוש בהן על התהליכים והייצוגים המנטאליים הקשורים בעיבוד של שתי שפות. נבחן עד כמה ידע בשפה אחת משפיע על עיבוד שפה אחרת, ועד כמה חשובה מידת הדמיון בין שתי השפות. בקורס נכיר תיאוריות פסיכו-בלשניות מרכזיות וממצאים אמפיריים העוסקים בסוגיות אלו, ויושם דגש על מחקרים מאוכלוסייה תקינה.

דרישות הקורס: קריאת חובה של מאמרים והשתתפות פעילה בכיתה, הצגת מאמר בכיתה, ועריכת סמינר מחקרי (כולל הגשת הצעת מחקר, ביצוע המחקר והגשת עבודה מסכמת).

**הדרכה קלינית**

**(292.4190) הדרכה קלינית – מכשירי שמיעה ושיקום שמיעתי2. ד"ר לימור לביא**

**2 שש"ס**

שיקום שמיעה הוא תהליך מורכב ורב שלבי. בשלב הראשון יש לאפיין את ליקוי השמיעה, ולזהות את הצרכים התקשורתיים והחברתיים של כל מטופל, את המוטיבציות ואת ההתנגדויות לטיפול; השלב השני מוקדש לבניית תכנית שיקומית, קביעה של סוג מכשירי השמיעה, אוזניות, שיקום חד/דו צדדי, אביזרי עזר וכן תיאום ציפיות לגבי תוצאות אפשריות של השיקום; ולבסוף השלב המתמשך של ליווי ועידוד המטופלים בתקופת ההסתגלות ובמשך כל תקופת השימוש במכשירים, הנחלת אסטרטגיות תקשורתיות, כיוון המכשירים וטיפול שוטף בהם. זהו תהליך ארוך ולעתים מתסכל, הדורש הבנה עמוקה ויכולת לבחון היבטים אודיולוגיים, פסיכולוגיים, אישיותיים, חברתיים, אסתטיים וכלכליים. במהלך הדרך נדרשת לעתים קרובות גמישות רבה מצד המטפל שנדרש לערוך שינויים בתכנית השיקום בהתאם לתוצאות, לתחושות המטופלים ולשינויים בשמיעה.

בקורס נדון בהיבטים שונים של תהליכים בשיקום השמיעתי. נושאי הדיון ייגזרו ממקרים מהשטח שיוצגו על ידי הסטודנטים. ננסה לנתח יחד את הגורמים הגלויים והסמויים שעומדים בבסיס הקשיים וההצלחות בתהליכים השיקומיים במקרים שיתוארו על ידי הסטודנטים. הדיונים יהיו מלווים בחומר רקע מדעי מתוך מאמרים רלבנטיים.

דרישות הקורס:

השתתפות פעילה בדיונים בכיתה וקריאת חובה של מאמרים

הצגת מקרים

עבודה מסכמת

**(292.4170) הדרכה קלינית – הערכה ואבחון2. ד"ר רמה נובוגרודסקי**

2 שש"ס

מטרת תהליך הערכת תקשורת, שפה ודיבור אצל ילדים צעירים היא להשיג מידע רחב ככל שניתן על יכולות הילד בתחומי השפה השונים. מטרות ההערכה יכולות להיות: סינון, אבחנה בין איחור לבין לקות, אפיון הקשיים, קביעת מטרות טיפול, הערכת התקדמות בטיפול ומדידה במסגרת מחקר. הקורס יתמקד בתהליכי איבחון של ילדים עם ליקוי שפה התפתחותי. נושאי הדיון יקבעו על סמך מקרים מהשטח שהסטודנטים יציגו. לדוגמא: איבחון שפה אצל ילדים דו-לשוניים, איבחון ילדים עם קשיים מורכבים, איבחון שפה בגילאי בית-ספר.

דרישות הקורס: קריאת חובה של מאמרים והשתתפות פעילה בכיתה.

הצגת המקרה בכיתה.

הגשת עבודה מסכמת.

**(292.4172) הדרכה קלינית – תקשורת תומכת וחליפית (תת"ח). ד"ר טל לבל**

**2 שש"ס – לא יתקיים בתשע"ט**

תקשורת תומכת וחליפית (תת"ח) הנה גישה להערכה והתערבות טיפולית המיועדת לתמוך בהשתתפות של ילדים ומבוגרים עם צרכים תקשורתיים מורכבים בהקשרי חיים אמיתיים. בקורס ידונו סוגיות מרכזיות שנוגעות לגישת תת"ח כגון: הערכה דינאמית תוך איתור יכולות ופיצוי על קשיים; התאמה אישית של עזרי תקשורת; אסטרטגיות לתמיכה באינטראקציות בין משתמשי תת"ח ושותפי השיח שלהם; אתגרים בעבודה משותפת של צוות רב-מקצועי. נושאי דיון נוספים יקבעו  
בהתאם לרלוונטיות שלהם למשתתפי הקורס שעובדים עם אוכלוסיות שעשויות  
להיתרם מגישת תת"ח.  
  
דרישות הקורס:  
קריאת מאמרים והשתתפות בדיונים לגבי המשמעות הקלינית שלהם  
הצגה אינטגרטיבית בכיתה  
הגשת עבודה מסכמת  
  
דרישת קדם: קורס מבוא לתת"ח (מלימודי הב"א)

**(292.4173) הדרכה קלינית – היבטים רגשיים בטיפול.**

**2 שש"ס** – לא יתקיים בתשע"ט

המפגש הטיפולי מזמן, לצד ההתמודדות המקצועית, גם התמודדות עם נושאים רגשיים הקשורים לקשר הטיפולי, העמדה של המטפל מול המטופל, שמירה על גבולות ועוד. בקורס זה נדון, דרך הצגת מקרים, בנושאים שונים הקשורים למפגש הטיפולי. נלמד להמשיג את הקשיים בהם אנו נתקלים, נכיר את נקודות החוזק והחולשה האישיותיות שלנו כמטפלים, ונלמד להתמודד איתן מתוך מטרה לייעל ולשפר את יכולותינו כמטפלים.